पारी और 58 रन से जीता दूसरा मैच, सीरीज 2-0 से अपने नाम की
Sri Lanka New Zealand 2nd Test Day 4 Update; Follow New Zealand vs Sri Lanka Latest News, Cricket Score On Dainik Bhaskar. न्यूजीलैंड ने दो मैचों की टेस्ट सीरीज के दूसरे मैच में श्रीलंका को पारी और 58 रन से हरा दिया। इसी के साथ न्यूजीलैंड ने सीरीज 2-0 से अपने नाम कर ली। श्रीलंका ने चौथे दिन दूसरी पारी में 113/2 के आगे खेलना
न्यूजीलैंड ने दो मैचों की टेस्ट सीरीज के दूसरे मैच में श्रीलंका को पारी और 58 रन से हरा दिया। इसी के साथ न्यूजीलैंड ने सीरीज 2-0 से अपने नाम कर ली। फॉलोऑन खेलते हुए श्रीलंका ने चौथे दिन दूसरी पारी में 113/2 के आगे खेलना शुरू किया और टीम 358 रन पर ऑलआउट हो गई। हेनरी निकोल्स को प्लेयर्स ऑफ द मैच और केन विलियमसन को प्लेयर्स ऑफ द सीरीज चुना गया।
दूसरी पारी में डी सिल्वा ने खेली 98 रन की पारी 
श्रीलंका के लिए दूसरी पारी की भी शुरुआत खराब रही थी। श्रीलंका पहले ही 2 विकेट खो चुका था। चौथे दिन की शुरुआत एंजेलो मैथ्यूज और कुशल मेंडिस ने की। श्रीलंका के लिए दूसरी पारी में धनंजय डी सिल्वा (98), दिनेश चांडीमल (62) और कुशल मेंडिस (50) ने अर्धशतकीय पारी खेली। बॉलिंग में टिम साउदी और ब्लेयर टिकनर को 3-3 विकेट मिले। वहीं, माइकल ब्रेसवेल को 2, डग ब्रेसवेल और मैट हेनरी को 1-1 विकेट मिला।
पहली पारी में न्यूजीलैंड ने 580 रन पर पारी घोषित की
न्यूजीलैंड ने दूसरे दिन 4 विकेट खोकर 580 रन के विशाल स्कोर पर अपनी पारी घोषित की थी। श्रीलंका के लिए पहली पारी की शुरुआत खराब रही थी। श्रीलंका पहले ही 2 विकेट खो चुका था। तीसरें दिन की शुरुआत में कप्तान दासुन करुणारत्ने और प्रभात जयसूर्या ने शुरुआत की। एक छोर पर श्रीलंका के कप्तान डंटे रहे। दूसरी ओर टीम के विकेट गिरते ही चले गए। प्रभात जयसूर्या 4, एंजेलो मैथ्यूज 1, दिनेश चांदीमल 37, धनञ्जय दे सिल्वा 0, निशान मधुशंका 19, कसुन रजिथा 0 और असिथा फर्नांडो 0 पर आउट हुए। कप्तान करुणारत्ने ने पहली पारी में सबसे ज्यादा 89 रन बनाए। बॉलिंग में मैट हेनरी और माइकल ब्रेसवेल को 3-3 विकेट मिले। वहीं, टिम साउदी, डग ब्रेसवेल और ब्लेयर टिकनर को 1-1 विकेट मिला।
विलियमसन और निकोल्स के दोहरे शतक
न्यूजीलैंड की ओर से केन विलियमसन और हेनरी निकोल्स ने दोहरे शतक ठोके और 363 रन की विशाल साझेदारी निभाई। विलियमसन ने 215 और निकोल्स ने नाबाद 200 रन की पारी खेली। विलियमसन का यह 28वां टेस्ट शतक था। विलियमसन ने 296 गेंदों में 23 चौकों और दो छक्कों की मदद से 215 रन बनाए।
वहीं निकोल्स ने 240 गेंदों पर नाबाद 200 रन में 15 चौके और चार छक्के लगाए। विलियमसन की ये लगातार तीसरी शतकीय पारी है। उन्होंने श्रीलंका के खिलाफ पहले टेस्ट मैच में और उससे पहले इंग्लैंड के खिलाफ भी शतक लगाया था।
न्यूजीलैंड-श्रीलंका वनडे और टी-20 मैचों की सीरीज का शेड्यूल
शनिवार (25 मार्च) को ऑकलैंड में सीरीज का पहला वनडे मैच खेला जाएगा। वहीं, वनडे सीरीज का दूसरा मैच 28 मार्च को खेला जाएगा। यह मैच क्राइस्टचर्च में खेला जाएगा। इसके अलावा सीरीज का तीसरा और आखिरी मैच 31 मार्च को हैमिल्टन में खेला जाएगा।
